مدارس الفرير فى مصر

مدارس الفرير هيا مدارس كاثوليكية أنشئت فى يوليه سنة 1858 م، و قام الخديوى سعيد باشا باهداء أرضها الى الاخوة الرهبان الذبن أسسوها، و تخرج منها الكتير من مشاهير وزعماء الأمة. واستقبلت المدرسة حين انشائها ولاد  الفقراء والأغنياء على حد سواء، فى سنة 1864 بعت اليها الخديوى اسماعيل 12 من شباب اسرة محمد على بهدف اعدادهم لشغل بعض الوظايف الرئيسية فى الدولة.

 تاريخ المدرسة 
أسس رهبانية “اخوة المدارس المسيحية” المعروفة باسم "الفرير" الكاهن القديس جان باتيست دى لاسال. و أنشأ دى الرهبانية فى رنس بفرنسا سنة 1684. استدعى نيافة النائب الرسولى للاتين بمصر اخوة المدارس المسيحية من فرنسا، ليقوموا بتثقيف وتربية النشء المصري. فوصلت أول مجموعة منهم الى الاسكندرية فى  يونيه 1847، و فى شهر يوليه من نفس السنة افتتحوا بدير الآباء اللعازريين 3 فصول للتعليم، ضمت مائة وعشرين تلميذًا. وانتقلوا  بعد كده سنة 1852 الى دير سانت كاترين بالاسكندرية، و أنشأوا فيه أول مدرسة رسمية لهم فى مصر.

فى 15 فبراير 1854، وبناء على طلب الآباء الفرنسيسكان، أنشأوا أول مدرسة لهم بالقاهرة فى حى الموسكى بدرب الجنينة. و سنة 1860، شيدوا مدرسة الخرنفش اللى ما زالت قائمة لحد اليوم، على الأرض اللى وهبها اياهم الخديوى اسماعيل.

سنة 1997، وصل عدد مدارس الفرير الى سبع مدارس: خمسة فى القاهرة واثنتان فى الاسكندرية. و من سنة 1984 وصلت الى صعيد مصر، حيث يدبر اثنان منهم مدرسة لجمعية الصعيد المسيحية فى بلدة البياضية  قرب  ملوي، يعمل الفرير كمان فى مركزين للتأهيل المهنى بالمساء، وبالقاهرة افتتحوا مركز تأهيل لشباب العمال.

فى سنة 1840 فى فترة حكم محمد على باشا زار مصر الأب ( اتين ) Pere Etienne الرئيس العام للعازرين فى سوريا، و فام محمد على بعرض انشاء بعض المدارس فى محاولة بغرض تطوير التعليم فى مصر.

كان محمد على يبدى اهتمام كبير بالتعليم، وجاء عرضه على الأب اتين فى اطار حركة التعليم وانشاء المدارس التى انتشرت فى عهده.

بعدها أنشأت الأرسالية الفرنسية أول 3 مدارس كاثولكية فى مصر، هيا :
 مدرسة الراعى الصالح (بون باستير) للبنات سنة 1845 فى الموسكى بمنطقة درب البرابره
 مدرسة فيان الاحسان ومدرسة العازريين 1846
 فى نهاية عهد عباس الاولانى أنشئت مدرسة الفرير بالخرنفش سنة 1854.

قدم محمد على للعازاريين حصنا قديما بجوار كنيسة سانت كاترين، واتاشتغلت نيسة ودراسة مجانية سنة 1874 ودعوا الفرير(Freres de la Doctrine chretienne) لمساعدتهم فى التعليم، فتسلموا المدرسه وعاش العازاريون والفريرمع بعضخمس سنين .

وفى سنة 1852 ترك الفرير للعازراريين مدرستهم، لينشؤوا مدارس خاصة بهم.

لجأ الفرير عقب انفصالهم عن العازاريين الى الآباء الفرنسسكان، و فى سنة 1853  حطو  حجر الأساس لبناء مدرستهم “كلية سانت كاترين”، و فى سنة 1854 قرروا الفرير على أن يمدوا نشاطهم التعليمى الى القاهرة، فافتتحوا فيها أول مدرسة لهم فى 15 فبراير 1854، وجعلوها كمدرسة الاسكندرية قسمين: قسم يدفع تلاميذه مصروفات دراسية وآخر يتعلم تلاميذه بالمجان، و أعطوا لمدرستهم اسم كلية سان جوزيف، أو القديس يوسف، نسبة الى القديس يوسف النجار، راعى السيد المسيح و العيلة المقدسة، اللى يعتبر عيده فى أول مايو هو العيد العالمى للعمال، فقد حمل لقب شفيع المربين والمعلمين.

انتعشت مدرستهم بفضل الهبة اللى منحهم اياها سعيد باشا فى سنة 1859، هيا أرض بشبرا أقاموا عليها مدرسة، واستبدلوا أرض الخرنفش، بالاضافة الى 30 ألف فرنك، و أظهر الفرير فى عملهم اخلاصاً ونشاطاً أكسبهم محبة القاهريين و خللت لمدرستهم المكانة الأولى بين المدارس الأوربية بمصر.

وفى سنة 1872 كان بمدرسة الفرير 155 تلميذا بقسم المصروفات و 50 تلميذا بالقسم المجاني، و كان الاقبال على مدارس الفرير من الكثرة لدرجة أنها ما كانتش تمنح المجانية الا للتلامذة اللى ينتمون الى الكاثوليكية.

 التطور التاريخى للمدرسة 

فى سنة 1855 ابتدت الدراسة فى المدرسة الجديدة بفضل التبرعات السخية من ولاد  الحي، واستقبلت المدرسة ولاد  الفقراء والأغنياء على حد سواء، و فى فصول متجاورة.

وفى سنة 1858 أهدى سعيد باشا خديوى مصر الى الأخوة الرهبان قطعة أرض فى حى الخرنفش (الجماليه) فى القاهرة، لبناء مدرسة، اتسمت بمدرسة القديس يوسف.

وفى سنة 1864 بعت الخديوى اسماعيل 12 من شباب العيله العلوية، لتلقى العلم فى مدرسة القديس يوسف بالخرنفش بهدف اعدادهم لشغل بعض الوظايف الرئيسية فى الدولة.

ومع حلول سنة 1890 افتتح قسم الحقوق، و فى سنة 1907 افتتح قسم التجارة فى مدرسة الخرنفش، و سنة 1919 وقت ثورة مصر كان الزعيمان سعد زغلول و مصطفى كامل من تلاميذ مدرسة القديس يوسف .

سنة 1956 تم انتقال القسم الثانوى من مدرسة القديس يوسف بالخرنفش الى مدرسة دى لا سال بالظاهر، ودى لاسال هو اسم القديس يوحنا دى لاسال مؤسس رهبانية أخوة المدارس المسيحية (الفرير)، الذى وضع علمه فى خدمة ولاد  الفقراء، وترك بيته وعاش مع المعلميين وتخلى عن مكانته ككاهن، وترك ثروته ليؤسس الأخوة.

وفى سنة 1957 ضمت مدرسة الخرنفش تلاميذ مراحل الحضانة والابتدائى والاعدادى من المدارس ذات المصروفات الرمزية، وما زال الأمر ده موجود لليوم، و فى سنة 1994 افتتح مركز التدريب المهنى فى مدرسة القديس يوسف.

الدكتور حسين بهاء الدين، وزير التعليم الأسبق، افتتح سنة 1995 المبنى الجديد لمدرسة القديس يوسف بالخرنفش، و سنة 1999 افتتح القسم الثانوي.

 مدارس الفرير دلوقتى  فى مصر 
 مدرسة الفرير بباب اللوق Collège des Frères in Bab al-Louk, Cairo
 مدرسة الفرير دى لاسال بالظاهر Collège de la Salle in Daher, Cairo
 مدرسة القديس يوسف بالخرنفش Collège Saint Joseph in Khoronfish, Cairo
 مدرسة سان بول بشبرا Collège Saint Paul in Shobra, Cairo
 المدرسة البطريركية (الفرير) Collège Patriarcal in Heliopolis, Cairo
 كلية سان مارك بالاسكندرية Collège Saint Marc in Alexandria.

 المشاهير اللى درسوا بالمدرسة 
من الفنانين: نجيب الريحانى و فريد الأطرش و انور وجدى و رشدى اباظه، بالاضافة الى الشاعر حسين السيد.

ومن السياسيين: مصطفى كامل و اسماعيل صدقى، و مصطفى فهمى باشا و عدلى يكن و على صبرى و عصمت عبد المجيد.

 وصلات برانيه 
Welcome To College Saint Joseph Khoronfish History
 مصادر 

تصنيف:مدارس
تصنيف:مدارس مصريه